CELEX: 32016D0320
Language: hr
Date: 2016-03-03 00:00:00
Title: Provedbena odluka Komisije (EU) 2016/320 оd 3. ožujka 2016. o izmjeni Odluke 2004/842/EZ o provedbenim pravilima kojima države članice mogu odobriti stavljanje na tržište sjemena koje pripada sortama za koje je podnesen zahtjev za unos u nacionalni katalog sorata poljoprivrednih biljnih vrsta ili vrsta povrća (priopćeno pod brojem dokumenta C(2016) 1221) (Tekst značajan za EGP)

5.3.2016   
            
            
               HR
            
            
               Službeni list Europske unije
            
            
               L 60/88
            
         PROVEDBENA ODLUKA KOMISIJE (EU) 2016/320
   оd 3. ožujka 2016.
   o izmjeni Odluke 2004/842/EZ o provedbenim pravilima kojima države članice mogu odobriti stavljanje na tržište sjemena koje pripada sortama za koje je podnesen zahtjev za unos u nacionalni katalog sorata poljoprivrednih biljnih vrsta ili vrsta povrća
   
      
         (priopćeno pod brojem dokumenta C(2016) 1221)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 4.a stavak 2.,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (2), a posebno njezin članak 4.a stavak 2.,
   uzimajući u obzir Direktivu Vijeća 2002/54/EZ od 13. lipnja 2002. o stavljanju na tržište sjemena repe (3), a posebno njezin članak 6. stavak 2.,
   uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (4), a posebno njezin članak 23. stavak 2.,
   uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (5), a posebno njezin članak 6. stavak 2.,
   uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (6), a posebno njezin članak 6. stavak 2.,
   budući da:
   
               (1)
            
            
               Odlukom Komisije 2004/842/EZ (7) utvrđena su pravila o službenim oznakama na pakiranjima sjemena sorata za koje je podnesen zahtjev za unos u nacionalni katalog sorata poljoprivrednih biljnih vrsta ili vrsta povrća.
            
         
               (2)
            
            
               Posljednjih godina otkriveno je nekoliko slučajeva prijevare povezanih s uporabom službenih oznaka. Stoga je potrebno poboljšati sigurnost službenih oznaka u skladu s trenutačno raspoloživim tehničkim znanjem kako bi se te prijevare spriječile. U tu svrhu te kako bi se nadležnim tijelima omogućila bolja evidencija i kontrola ispisivanja, distribucije i uporabe pojedinih službenih oznaka kojima se koriste gospodarski subjekti te praćenje partija sjemena, potrebno je poboljšati sigurnost službenih oznaka uvođenjem službeno dodijeljenog serijskog broja na tim oznakama.
            
         
               (3)
            
            
               Ova Odluka i Provedbena direktiva Komisije (EU) 2016/317 (8) trebale bi se početi primjenjivati na isti datum kako bi se osiguralo jednako postupanje u pogledu zahtjeva za sve korisnike predmetnih oznaka. Stoga bi se ova Odluka trebala primjenjivati od 1. travnja 2017.
            
         
               (4)
            
            
               Odluku 2004/842/EZ trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Izmjena Odluke 2004/842/EZ
   U članku 9. stavku 2. Odluke 2004/842/EZ dodaje se sljedeća točka (aa):
   
      
                  „(aa)
               
               
                  službeno dodijeljen serijski broj;”.
               
            
   Članak 2.
   Adresati
   Ova je Odluka upućena državama članicama.
   Članak 3.
   Datum primjene
   Ova se Odluka primjenjuje od 1. travnja 2017.
   
      Sastavljeno u Bruxellesu 3. ožujka 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL 125, 11.7.1966., str. 2298/66.
   
   
      (2)  SL 125, 11.7.1966., str. 2309/66.
   
   
      (3)  SL L 193, 20.7.2002., str. 12.
   
   
      (4)  SL L 193, 20.7.2002., str. 33.
   
   
      (5)  SL L 193, 20.7.2002., str. 60.
   
   
      (6)  SL L 193, 20.7.2002., str. 74.
   
   
      (7)  Odluka Komisije 2004/842/EZ od 1. prosinca 2004. o provedbenim pravilima kojima države članice mogu odobriti stavljanje na tržište sjemena koje pripada sortama za koje je podnesen zahtjev za unos u nacionalni katalog sorata poljoprivrednih biljnih vrsta ili vrsta povrća (SL L 362, 9.12.2004., str. 21.).
   
      (8)  Provedbena direktiva Komisije (EU) 2016/317 оd 3. ožujka 2016. o izmjeni direktiva Vijeća 66/401/EEZ, 66/402/EEZ, 2002/54/EZ, 2002/55/EZ, 2002/56/EZ i 2002/57/EZ u pogledu službenih oznaka na pakiranjima sjemena (vidjeti str. 72. ovog Službenog lista).